इ॰ पू॰ २२८

इ॰ पू॰ २२८ ग्रेगोरियन पात्रो यागु छगु दँ खः।

झाका
थाय्‌ कथं
कार्थेज
 कार्थेजमि जेनेरल हमिलकार बर्का हिस्पानियाया युद्धय् सी। वय्‌कःया मृत्यु नापं वय्‌कलं आइबेरियन प्रायद्विपयात कार्थेजया मातहतय् तय्‌तः न्ह्यथनादीगु ज्याझ्वः क्वचाइ। मदयेन्ह्यः ८ दंया वय्‌कःया क्याम्पेनय् वय्‌कलं सामरिक व कूटनीतिक बलं आइबेरियन प्रायद्विपया तःधंगु भाग कार्थेजया अधीनय् वय्‌कलं तयादिसां वय्‌कःया मृत्युं यानां वय्‌कलं सकल प्रायद्वीप कब्जा यायेफैमखु। वय्‌कःया आइबेरियन प्रायद्वीपया सेनाया नेतृत्त्व वय्‌कःया जिलाजं हस्द्रुबल द फेयरया ल्हातय् ला वनि। 

 हस्द्रुबलं छक्लं नीतिइ परिवर्तन याना सामरिक बलया थासय् कूटनीतिक बल छ्येला कार्थेजिनियन हिस्पानिया चकंगिगु व रोमनाप व्यवहार यायेगु नीति छ्येलि। वय्‌कलं कार्थागो नोभा वा न्हुगु कार्थेज (आधुनिक कार्ताजेना)यात थःगु राजधानीया रुपय् पलिस्था यानादी।

एसिया माइनर
 पर्गाममया जुजु एट्टालस १ सोटरनं एन्टिओकस हिएर्‍याक्स(सेलुसिद जुजु सेलिउकस २ कालिनिकसया किजा)यात स्वंगु ल्वापु(ब्याटल)इ बुकाः एनाटोलियाया दक्षिणपूर्वया सिसिलिया भूभाग बाहेक सकल भूभाग त्याइ। 
यवन
 इलिरियामि लानि तिउताया राज्यपाल देलेत्रियस फारोसमिनं रोमन गणतन्त्रनाप आत्मसमर्पन याइ। थुकिया पलिसाय् रोमनतय्‌सं वय्‌कःयात तिउताया तःधंगु भूभाग सिरपा बी। रोमन सेनां उत्तरदिशाय् वना एपोलोनियाय् थ्यनि व अनं रोमन स्थल व जल सेना जाना उत्तरय् छगू धुंका मेगु नगर त्या-त्यां वना अन्तिमय् श्कोद्रा, इलिरियन राजधानीयात कब्जा याइ। 
 आर्किदेमस ५, स्याम्ह स्पार्तामि जुजु एजिस ४या किजायात स्पार्ताय् एजियाद जुजु क्लियोमेनेस ३ नं लितः सःति। वय्‌कः लिहां‌वःगु छुं ई लिपा हे आर्किदेमसया हत्या जुइ।

बूगु
 प्रसियास १ बिथिनियामि, बिथिनियाया जुजु (म. इ॰ पू॰ १८२)
 टाइटस क्विन्क्तियस फ्लेमिनिनस, रोमन राजनीतिज्ञ व सेनापति। रोमं यवनयात कब्जा यायेगुलि वय्‌कःया तःधंगु ल्हा दूगु। (म. इ॰ पू॰ १७४)

मदूगु
 हमिलकार बर्का, कार्थेजिनियन सेनापति। वय्‌कलं कार्थेजिनियन बलया नेतृत्त्व रोमनाप सिसिलिइ जूगु प्रथम प्युनिक युद्धया अन्त्यया ईले काःगु ख। वय्‌कलं कार्थेजयात मर्सिनरी युद्ध त्याकेयात व आइबेरियन प्रायद्विपय् तःधंगु भूभाग त्याकेयात तःधंगु भूमिका म्हितादिल। (बूगु करिब इ॰ पू॰ २७०)
 आर्किदेमस ५, स्पार्ताय जुजु, युरिपोन्तिद वंशज।

पुचः:इ॰ पू॰ २२८
पुचः:दँ